
ZAKLJUČNA PRIREDITEV JUBILEJNE 20. ŽUPANČIČEVE FRULICE OKRONALA PESNICI IN DEKLAMATORKO
V petek, 11. junija 2010, ob 11. uri je Zavod za izobraževanje in kulturo Črnomelj v Gasilskem domu Vinica organiziral zaključno prireditev jubilejne 20. Župančičeve frulice – srečanje najboljših mladih slovenskih in zamejskih pesnikov ter deklamatorjev.
Na razpis za Župančičevo frulico 2010 se je odzvalo rekordnih 84 mladih pesnikov (59 osnovnošolskih in 25 srednješolskih) in 69 deklamatorjev iz skupno 93 slovenskih in zamejskih šol. Ločeni strokovni komisiji sta na zaključni prireditvi Župančičeve frulice 2010 izbrali najboljše.
Dobitnici Župančičeve frulice 2010 sta postali:
· Gaja Rupnik Caruso iz OŠ Idrija - dobitnica Župančičeve frulice 2010 za najboljšega osnovnošolskega pesnika.
· Sara Hanuna iz Škofijske klasične gimnazije Šentvid – dobitnica Župančičeve frulice 2010 za najboljšega srednješolskega pesnika.
Dobitnica Pastirskega roga – simbola govorništva je postala:
· Sofya Agnessa Yakuntsova iz OŠ Danile Kumar Ljubljana – dobitnica Pastirskega roga  
Župančičeve frulice 2010.
Več o poteku jubilejne 20. Župančičeve frulice:

Mladi pesniki, ki so se prijavili na razpis Župančičeve frulice 2010, so pesnili na temo, ki se je navezovala na borbo proti krivicam, izključevanje soljudi, upor in boj za boljši jutri. Tema je izhajala iz Kosovelovih verzov iz cikla Rdeči atom: 


»Človek bo dvignil obraz od tal, 


v bodočnost bo stopil z uporno nogó.«

Tema se je navezovala na širši kontekst Evropskega leta boja proti revščini in socialni izključenosti.

Pesmi je ocenjevala strokovna komisija za izbor najboljšega osnovnošolskega in srednješolskega pesnika Jubilejne 20. Župančičeve frulice v sestavi: Janko Lozar; dr. filozofije in univ. dipl. prevajalec, Igor Divjak, mag. ameriških študij, literarni kritik in prevajalec in Tone Škrjanec, univ. dipl. sociolog, pesnik in prevajalec. Strokovna komisija je izbrale pet najboljših osnovnošolskih in pet najboljših srednješolskih pesnikov, ki so se predstavili na zaključni prireditvi:

OSNOVNOŠOLSKI PESNIKI (po abecednem vrstnem redu):

· Lara Gril (OŠ dr. Jožeta Pučnika Črešnjevec)

· Aleksandra Panić (OŠ Gorica Velenje)

· Gaja Rupnik Caruso (OŠ Idrija)

· Nina Zdouc (ZG / ZRG za Slovence v Celovcu)

· Žan Zelič (OŠ Matije Čopa Kranj)

SREDNJEŠOLSKI PESNIKI (po abecednem vrstnem redu):

· Aljaž Božičko (ŠC Rogaška Slatina – Gimnazija)
· Sara Hanuna (Škofijska klasična gimnazija Šentvid)

· Petra Močnik (TŠC Nova Gorica)

· Dominik Vodopivec (SETŠ Nova Gorica - Ekonomska gimnazija)

· Lara Zupančič (Gimnazija Novo mesto)

Petih predizborov za najboljšega mladega deklamatorja Župančičeve frulice 2010, ki so potekali od 18. do 21. maja 2010 (OŠ Poljane Ljubljana, OŠ Danila Lokarja Ajdovščina, OŠ Fram, OŠ Center Novo mesto in OŠ Pirniče) se je udeležilo 69 deklamatorjev, ki so se predstavili z izbrano pesmijo Borisa A. Novaka (Življenje stvari; Sladki sonet ali Leteča preproga) iz pesniške zbirke Kako rastejo stvari. (Prešernova založba, 2004).

Njihove nastope je ocenjevala strokovna komisija za izbor najboljšega deklamatorja Župančičeve frulice 2010 v sestavi: Gašper Jarni, dramski in filmski igralec ter lutkar; Helena Vukšinič, univ. dipl. komparativistka in prof. slovenskega jezika ter Breda Kočevar, mladinska knjižničarka in pravljičarka. Strokovna komisija je izbrala 5 najboljših deklamatorjev:

DEKLAMATORJI (Po abecednem vrstnem redu):

· Nina Kosednar (OŠ Log – Dragomer)
· Jakob Lozar (OŠ Loka Črnomelj)
· Maša Ošlak (VIZ 2. OŠ Rogaška Slatina)
· Domen Rob (OŠ Ivana Roba Šempeter pri Gorici)
· Sofya Agnessa Yakuntsova (OŠ Danile Kumar Ljubljana)
Vsi izbrani so se na zaključni prireditvi predstavili občinstvu in strokovni komisiji. Deklamatorji so se še enkrat predstavili s pesmijo Borisa A Novaka, ki so jo na predizboru že deklamirali, pesniki pa so prebrali svojo najboljšo pesem. Na koncu prireditve sta komisiji razglasili dobitnici Župančičeve frulice 2010 (Gaja Rupnik Caruso in Sara Hanuna) in dobitnico Pastirskega roga (Sofya Agnessa Yakuntsova).
Na zaključni prireditvi so za kulturni program poleg mladih pesnikov in deklamatorjev poskrbeli tamburaši KUD Oton Župančič Vinica. Prireditev sta povezovala mlada povezovalca Anja Švajger in Blaž Pavlakovič.

Mlade pesnike in deklamatorje sta poleg predstavnikov strokovnih komisij nagovorila tudi pesnik Boris A. Novak in župan občine Črnomelj g. Andrej Fabjan.

ZIK Črnomelj je ob dvajseti izvedbi Župančičeve frulice izdal pesniško zbirko najboljših osnovnošolskih in srednješolskih pesnikov. 

Kakovost Župančičeve frulice vsako leto raste in je osrednja slovenska prireditev, ki spodbuja tako pesniško kot govorniško ustvarjalnost mladih.

Vse informacije in fotografije v zvezi z Župančičevo frulico najdete na spletni strani: 
www.zik-crnomelj.eu (glej pod Kultura in nato Župančičeva frulica).
Tadej Fink,

koordinator in organizator kulturnih programov






